
Despre acatistul de mulţumire „SLAVĂ LUI DUMNEZEU PENTRU TOATE!" şi autorul 

lui: 



Acatistul de mulţumire „Slavă lui Dumnezeu pentru toate!" a fost scris în anii 
de după revoluţia rusă, de către mitropolitul Trifon (Boris Petrovici). 

S-a născut la 24 noiembrie 1861, la Moscova. Tatăl său, cneazul Petru 
Nicolaevici Turkestanov, era urmaşul unei vechi familii nobile din Gruzia. Mama 
viitorului ierarh, Varvara Alexandrovna, născută principesa Narâşkina, era nepoata 
decembristului Narâskin. 

în perioada unei boli grave a fiului, încă din pruncie, în timp ce medicii îşi 
pierduseră orice speranţă de a-1 vindeca, mama lui s-a dus la biserica Sfântului Mucenic 
Trifon şi s-a rugat pentru însănătoşirea fiului, făgăduind să-1 închine Domnului. Micuţul s- 
a însănătoşit şi, în curând, Varvara Alexandrovna a făcut un pelerinaj la Pustia Optino, la 
stareţul Ambrozie, vestit în întreaga Rusie. Ieşind în întâmpinarea lor, stareţul, pe 
neaşteptate, le-a poruncit celor ce-1 înconjurau: „daţi-vă la o parte, vine arhiereul!". 
Oamenii s-au dat repede în lături, văzând cu mirare în loc de arhiereu, o femeie cu copil. 
In 1887, Boris, cu binecuvântarea părinţilor a intrat ca posluşnic (slujitor mănăstiresc) în 
Pustia Optino, la stareţul Ambrozie. 

In 1891, Boris a luat chip monahicesc cu numele de Trifon în cinstea 
Sfântului mucenic Trifon, aşa împlinindu-se făgăduinţa dată de mama sa. Peste un timp, 
Trifon a fost hirotonit ierodiacon, apoi ieromonah. Stareţul Ambrozie i-a dat 
blagoslovenie să intre la Academia de Teologie din Moscova. După absolvire, părintele 
Trifon a predat la seminarul din Moscova şi la alte instituţii teologice. 
In 1901 a fost numit episcop-vicar al eparhiei Moscovei. Pe acest tărâm, episcopul Trifon 
a desfăşurat o intensă activitate bisericească, socială şi de propovăduire, neuitând nici 
lucrările sale ştiinţifice. Pentru marele său dar de a predica a fost supranumit Gură-de- 
Aur, după Sfântul Ioan Gură de Aur. Vlădica avea legături duhovniceşti cu mulţi dintre 
asceţii Bisericii Ruse: stareţii Anatolie şi Varsanufie de la Pustia Optino, stareţul Varnava 
de la schitul Ghetsimani si stareţul Zaharia. 

In timpul războiului a slujit în armată şi a fost rănit. Din 1918 se pensionează 
şi locuieşte la Moscova, fără a mai participa la treburile administrative ale Bisericii. Valuri 
de credincioşi veneau la el după povăţuire şi păstorire duhovnicească. Poporul credincios 
de multă vreme îl considera drept un mare arhiereu, un minunat predicator şi un stareţ 
purtător de duh. Sfaturile lui erau uneori hotărâtoare nu numai pentru fiii săi duhovniceşti, 
ci şi pentru unele evenimente legate de soarta Bisericii Ruse după revoluţie. Patriarhul 
Tihon îl iubea foarte mult, deseori slujea împreună cu el, iar în 1923 1-a făcut arhiepiscop. 
Erau ca doi stâlpi duhovniceşti, care sprijineau Biserica Rusă în acele vremuri crâncene şi 
mult pătimitoare pentru Rusia. 

După adormirea patriarhului Tihon, în 1925, rolul arhiepiscopului Trifon a crescut şi mai 
mult. Aflându-se formal la odihnă, el era cu adevărat unul din principalii conducători ai 
Ortodoxiei ruseşti. In 1931 arhiepiscopul Trifon a fost ridicat la rangul de mitropolit. In 
anii 1920-1930, cuvântul Vlădicăi Trifon era lege pentru cei ce păstraseră adevărul 
credinţei şi cugetarea duhovnicească în mijlocul grozăviilor vieţii ruseşti. Poporul credea 
că prin gura lui vorbeşte Domnul însuşi. 

Cu puţin timp înainte de sfârşitul său, mitropolitul Trifon a scris acest minunat 



Pagina 3 



acatist, devenit moştenirea lui duhovnicească. „Slavă lui Dumnezeu pentru toate!" - în 
aceste cuvinte este exprimat rostul experienţei duhovniceşti a Bisericii Ortodoxe Ruse în 
vremurile celor mai crunte prigoane îndurate vreodată, în istoria Bisericii lui Hristos. 

Să ne amintim că prin aceste cuvinte şi-a încheiat cuvântul său, la judecată, 
mitropolitul Verniamin al Petrogradului, condamnat şi împuşcat tară să fie vinovat. 

însuşi Hristos a zis: „In lume necazuri veti avea, dar îndrăzniţi. Eu am biruit 
lumea". De aceea, oricât de grele şi amarnice ar fi evenimentele istoriei pământeşti, 
puterea lui Dumnezeu învinge întotdeauna. 

Se duce un război pe viaţă şi pe moarte, despre care ştim că Domnul nostru 
Iisus Hristos, Fiul lui Dumnezeu, 1-a biruit pe vrăjmaşul neamului omenesc, dar se cade 
să-1 biruie şi fiecare om. învierea a devenit cu putinţă numai după Golgota, iar înfrângerea 
celor ce mor pentru credinţă şi adevăr devine o izbândă, o cale către viaţa veşnică, 
nesfârşită şi fericită. Despre toate acestea cântă inspirat marele fiu al Rusiei, mulţumind 
lui Dumnezeu „pentru toate binefacerile Sale ştiute şi neştiute, pentru viaţa pământească 
şi pentru bucuriile împărăţiei Sale viitoare", ca, „înmulţind talanţii ce ni i-a încredinţat, să 
intrăm în veşnica bucurie a Domnului nostru, cântând cântarea de biruinţă: Aliluia!". 

ACATISTUL DE MULŢUMIRE: 
„SLAVĂ LUI DUMNEZEU PENTRU TOATE! 



(Condacul 1) 

O, Dumnezeule veşnice şi împărate a toată făptura, Care cu dreapta Ta 
îndreptezi toate căile vieţii omeneşti după judecăţile mântuitoarei Tale Pronii, Iţi 
mulţumim pentru toate binefacerile Tale ştiute şi neştiute, pentru viaţa pământească şi 
pentru cereştile bucurii ale împărăţiei Tale ce va să fie. Nu ne lipsi nicicând de îndurările 
Tale pe noi, cei ce-Ţi cântăm: Slavă Ţie, Dumnezeule, în veci! 

(Icosul 1) 

Venit-am pe lume prunc slab şi neajutorat, dar îngerul Tău şi-a întins 
luminoasele-i aripi, păzindu-mă din leagăn. De atunci în toate căile mele străluceşte 
dragostea Ta, minune călăuzitoare spre lumina veşniciei. Darurile cele bogate ale Proniei 
Tale minunat s-au arătat din ziua cea dintâi şi până astăzi. Iţi mulţumesc împreună cu toţi 
cei ce Te cunosc şi strig către Tine: 

Slavă Tie Celui ce m-ai adus la viată; 

Slavă Tie Celui ce mi-ai arătat frumuseţea universului; 

Slavă Ţie Celui ce mi-ai descoperit întinderea cerului şi a pământului, ca pe cartea 
veşnicei înţelepciuni; 

Slavă veşniciei Tale în mijlocul acestei lumi trecătoare; 

Slavă Ţie pentru milostivirile Tale cele tainice şi cele vădite; 
Slavă Ţie pentru tot suspinul întristării mele; 
Slavă Ţie pentru tot pasul în viaţă, pentru fiecare clipă de bucurie; 
Slavă Ţie, Dumnezeule, în veci! 

(Condacul 2) 

O, Doamne, cât e de bine în ospeţie la Tine: vântul înmiresmat, munţii 
înălţându-se spre cer, nemărginitele oglinzi de ape reflectând auriul razelor şi transparenţa 
norilor. întreaga fire murmură tainic, plină de mângâiere. Şi păsările şi animalele poartă 
pecetea iubirii Tale. Binecuvântat fie pământul-maică, a cărui trecătoare frumuseţe 
trezeşte dorul de veşnica patrie, acolo unde în toată măreţia răsună: Aliluia! 

(Icosul 2) 

Tu mai adus în această viată ca-ntr-un rai încântător. Am văzut cerul - adânca 
întindere azurie fremătând de păsări; am auzit foşnetul liniştitor al pădurii şi armonioasa 
cântare a apelor; am gustat din fructele înmiresmate şi gustoase, din mierea aromată. Bine 
e pe pământul Tău, Doamne, şi ce bucurie să fim cu Tine! 

Slavă Ţie pentru sărbătoarea vieţii; 

Slavă Ţie pentru mireasma lăcrămioarelor şi a trandafirilor; 
Slavă Ţie pentru dulcea felurime a poamelor şi a fructelor; 

Slavă Ţie pentru diamantina sclipire din roua dimineţii; 
Slavă Ţie pentru surâsul unei deşteptări senine; 
Slavă Ţie pentru viaţa pământească, prevestitoare a celei cereşti; 
Slavă Ţie, Dumnezeule, în veci! 

(Condacul 3) 

Prin puterea Sfântului Duh toată floarea răspândeşte parfumul ei - dulci adieri 
aromate, suave culori, frumuseţe a Măreţiei oglindită în cele mici. Slavă şi cinste 
Dătătorului de viaţă Dumnezeu, Cel ce-şi întinde pajiştile ca un covor înfloritor. Cel ce 
împodobeşte câmpiile cu auriul holdelor şi cu azurul albăstrelelor, şi sufletul cu bucuria 
contemplaţiei. Bucurati-vă si-I cântaţi Lui: Aliluia! 

5 5 5 5 

(Icosul 3) 

Cât de minunat eşti în triumful primăverii, atunci când toată făptura înviază şi 
Iti cântă cu voioşie pe mii de tonuri: Tu esti Izvorul vieţii. Tu esti Biruitorul morţii! Sub 

5 5 5 5 5 5 

clar de lună, la ceasul când privighetoarea cântă, câmpiile şi pădurile îşi îmbracă găteala 
nupţială albă ca zăpada. Tot pământul Te aşteaptă ca logodnica pe Mirele ei veşnic. Dacă 
astfel îmbraci Tu iarba câmpului, o, cum ne vei preschimba trupurile, cum vor străluci 
sufletele noastre! 

Slavă Ţie Celui ce scoţi din negreala pământului diversitatea culorilor, gusturilor şi 
miresmelor; 

Slavă Ţie pentru minunata bunăvoinţă şi ospitalitate a întregii firi; 
Slavă Ţie, că ne-ai înconjurat cu mii şi mii de făpturi; 

Slavă Ţie pentru adâncul înţelepciunii Tale, a cărei pecete e pusă pe întreaga lume; 

Slavă Ţie şi sărut cu evlavie urma paşilor Tăi nevăzuţi; 

Slavă Ţie Celui ce ai aprins în viitor strălucitoarea lumină a vieţii 
veşnice; 

Slavă Ţie pentru nădejdea frumuseţii ideale, nemuritoare şi veşnice; 
Slavă Ţie, Dumnezeule, în veci! 

(Condacul 4) 

O, cum îi fericeşti Tu pe cei ce cugetă la Tine, cât de înviorător este Cuvântul 
Tău cel Sfânt! Mai alinătoare ca untdelemnul si mai dulce ca mierea este vorbirea cu Tine. 
Rugăciunea către Tine însufleţeşte şi întraripează; ce înfiorare cuprinde inima şi cât de 
măreţe şi pline de tâlc apar atunci viaţa şi făptura toată! Unde nu eşti Tu, ce pustietate! 
Unde eşti Tu, acolo e bogăţie sufletească, acolo ca un şuvoi năvalnic se revarsă cântarea: 
Aliluia! 

(Icosul 4) 

Când pe pământ se lasă înserarea, când domneşte pacea somnului veşnic în 
liniştea zilei ce se stinge, văd lăcaşul Tău sub chipul unui palat luminat, asemeni corturilor 
plăsmuite de norii dimineţii. Focul şi profira, aurul şi azurul vestesc profetic frumuseţea 
negrăită a cereştilor Tale lăcaşuri, chemându-ne solemn: să mergem spre Tatăl! 

Slavă Ţie în ceasul tihnit al înserării; 
Slavă Ţie Celui ce reverşi adâncă pace peste lume; 
Slavă Ţie pentru ultima rază a soarelui ce apune; 
Slavă Ţie pentru odihna binecuvântatului somn; 

Slavă Ţie pentru milostivirea Ta în mijlocul întunericului, când lumea toată pare a fi 
departe; 

Slavă Ţie pentru rugăciunile umile ale unui suflet înduioşat; 

Slavă Ţie pentru făgăduinţa deşteptării spre bucurie în ziua cea veşnică şi 
neînserată; 

Slavă Ţie, Dumnezeule, în veci! 



(Condacul 5) 

Furtunile vieţii nu sunt de temut pentru cel cu inima luminată de flacăra 
candelei Tale. împrejur nu-i decât întuneric şi zloată, groază şi vânt şuierând, iar în 
sufletul lui domneşte pacea şi lumina. Acolo se află Hristos! Şi inima cântă: Aliluia! 



(Icosul 5) 

Văd cerul Tău, strălucind de stele. O, cât eşti de bogat, câtă lumină ai! 
Veşnicia, prin razele îndepărtaţilor luminători, mă priveşte; sunt atât de mic şi neînsemnat, 
însă Domnul este cu mine, Dreapta Sa iubitoare mă ocroteşte pretutindeni. 

Slavă Ţie pentru a Ta necontenită purtare de grijă; 

Slavă Ţie pentru oamenii întâlniţi după planul Proniei Tale; 

Slavă Ţie pentru dragostea celor dragi, pentru devotamentul prietenilor 

mei; 

Slavă Ţie pentru blândeţea animalelor ce-mi slujesc; 
Slavă Ţie pentru clipele luminoase ale vieţii mele; 
Slavă Ţie pentru bucuriile senine ale inimii; 

Slavă Ţie pentru fericirea de a trăi, a ne mişca şi a contempla lumea; 
Slavă Tie, Dumnezeule, în veci! 



(Condacul 6) 

Cât eşti de măreţ şi de apropiat în avântul năvalnic al vijeliei, cum se vădeşte 
atotputernica Ta mână în dârele orbitoare ale fulgerelor: cât de sublimă e măreţia Ta! 
Glasul Domnului peste câmpii şi în freamătul pădurilor, glasul Domnului naşte tunetul şi 
ploaia, glasul Domnului peste ape. Fii lăudat în tumultul munţilor fumegând! Tu scuturi 
pământul ca pe o haină. Tu faci să spumege talazurile mării. Laudă Ţie Celui ce potoleşti 
mândria omului, facându-1 să strige cu căinţă: Aliluia! 



(Icosul 6) 

Aşa cum fulgerul, iluminând sala ospăţului, face să pălească lumânările, tot 
astfel Tu, în clipele de bucurie ale vieţii mele, deodată luminai sufletul meu. Şi după 
fulgerătoarea Ta lumină, ce palide, triste şi firave păreau aceste lucruri. Sufletul meu se 

avânta spre Tine, cântând: 



Slavă Tie, hotar si limită a celor mai înalte visuri omeneşti; 

5*5 5 " 

Slavă Ţie pentru setea noastră nepotolită de comuniune cu Dumnezeu; 
Slavă Ţie Celui ce trezeşti în noi nemulţumirea de cele pământeşti; 
Slavă Ţie Celui ce ne înveseleşti cu preadelicatele Tale raze; 

Slavă Ţie Celui ce ai surpat puterea duhului întunericului şi ai sortit tot răul la 
pierzanie; 

Slavă Ţie pentru descoperirile Tale; 

Slavă Tie pentru fericirea de a Te cunoaşte si a vieţui cu Tine. 

5 -T 5 5 5 

Slavă Ţie, Dumnezeule, în veci! 



(Condacul 7) 



în minunata îmbinare de sunete se aude chemarea Ta. în perfecţiunea culorilor 
muzicale, în splendoarea creaţiei artistice, în armonia cântării, Tu ne dai o pregustare a 
Raiului viitor. Frumuseţea cea adevărată atrage sufletul către Tine într-o puternică 
chemare, facându-1 să cânte cu admiraţie: Aliluia! 



(Icosul 7) 



Prin inspiraţia Duhului Sfânt, Tu luminezi gândirea artiştilor, poeţilor, geniilor 
ştiinţei. Cu puterea cunoaşterii de sus pătrund ei prooroceşte legile Tale; ei ne descoperă 

adâncul înţelepciunii Tale creatoare. Operele lor şi tară de voie Te mărturisesc: O, cât eşti 
de mare, Doamne, în toate creaturile Tale, cât eşti de mare în om! 

Slavă Ţie Celui ce Ţi-ai arătat puterea în legile ce cârmuiesc universul; 

Slavă Ţie, căci întreaga fire e plină de legile existenţei Tale; 

Slavă Ţie pentru tot ce cu înţelepciune ne-ai ascuns; 

Slavă Ţie pentru genialitatea minţii omeneşti; 

Slavă Ţie pentru binefăcătoarea osteneală a muncii; 

Slavă Ţie pentru limbile de foc ale inspiraţiei; 

Slavă Ţie, Dumnezeule, în veci! 



(Condacul 8) 



Cât eşti de aproape în zilele de boală. Tu însuţi vizitezi bolnavii. Te apleci 
spre patul celui suferind şi inima lui vorbeşte cu Tine. Prin pacea Ta luminezi sufletul 
năpădit de întristări şi de suferinţe. Tu trimiţi ajutor neaşteptat. Tu aduci mângâiere, Tu 
cercetezi cu dragoste şi mântuieşti; pentru aceea Ţie îţi cântăm: Aliluia! 



(Icosul 8) 



Când prunc fiind Te-am chemat în chip conştient pentru prima oară, Tu mi-ai 
împlinit ruga şi pacea evlavioasă mi-a pogorât în suflet. Atunci am înţeles că eşti bun şi 
fericiţi sunt cei ce aleargă la Tine. Am început a Te chema neîncetat şi acum strig către 

Tine: 



Slavă Ţie Celui ce îndeplineşti în bine dorinţele mele; 
Slavă Ţie Celui ce veghezi asupra mea noaptea şi ziua; 

Slavă Ţie celui ce vindeci durerile şi pierderile prin tămăduitoarea trecere a 
timpului; 

Slavă Ţie Celui ce singur ştii de ce îngădui să fim prigoniţi pe nedrept; 
Slavă Ţie, prin Care nu mai există ceva pierdut fară de nădejde; 
Slavă Tie, că acolo unde esti Tu, dai viată veşnică tuturor; 

5 " 5*55 * 

Slavă Ţie, că ai dăruit nemurire celor buni şi nobili, făgăduind întâlnirea dorită cu 
cei adormiţi; 

Slavă Ţie, Dumnezeule, în veci! 
(Condacul 9) 

De ce surâde misterios întreaga fire în zilele de sărbătoare? De ce desluşeşti 
atunci în inimă o minunată uşurinţă, tară asemănare pe pământ, şi chiar văzduhul altarului 
şi al bisericii devine luminos? E adierea harului Tău, e răsfrângerea luminii Taborului: 
cerul şi pământul înalţă atunci cântecul de laudă: Aliluia! 

(Icosul 9) 

Când mă îndemnai să-mi slujesc aproapele, luminându-mi sufletul cu 
smerenia, atunci una din nenumăratele raze ale luminii Tale pătrundea în inima mea; şi ea 

devenea luminată, asemeni fierului înroşit. Vedeam Chipul Tău cel tainic şi neapropiat. 

Slavă Ţie Celui ce preschimbi viaţa noastră prin faptele cele bune; 
Slavă Ţie Celui ce ai pecetluit cu negrăită dulceaţă oricare din poruncile 

Tale; 

Slavă Ţie Celui ce Te arăţi acolo unde se răspândeşte buna mireasmă a milostivirii; 

Slavă Ţie Celui ce ne trimiţi înfrângeri şi întristări spre a ne face simţitori la 
suferinţele semenilor; 

Slavă Ţie Celui ce ai pus cerească răsplătire facerilor de bine; 

Slavă Ţie Celui ce primeşti râvna cea bună; 

Slavă Ţie Celui ce ai înălţat iubirea mai presus de toate cele pământeşti şi cereşti; 
Slavă Ţie, Dumnezeule, în veci! 

(Condacul 10) 

Ceea ce s-a prefăcut în scrum nu poate fi restabilit, dar Tu învii pe cei cu 
conştiinţa stricată, Tu întorci la frumuseţea cea dintâi sufletele ce-o pierduseră fară de 
nădejdea recâştigării. Cu Tine nu este nimic iremediabil pierdut. Tot eşti iubire. Tu eşti 
Creatorul si înnoitorul tuturor lucrurilor. Pentru aceasta Te lăudăm, cântându-Ti: Aliluia! 

(Icosul 10) 

Doamne, Cela ce ştii căderea trufaşului înger, al luceafărului damnat, 
mântuieşte-mă prin puterea harului Tău, nu îngădui să mă îndoiesc de Tine. Ascute-mi 

auzul meu, ca în tot minutul vieţii să aud tainica Ta voce, şi Ţie, Celui ce pretutindeni eşti, 
să-Ti cânt: 

Slavă Ţie pentru împrejurările providenţiale ale vieţii binecuvântate; 
Slavă Ţie pentru presimţirile dăruite de har; 
Slavă Ţie pentru îndemnurile vocii Tale tainice; 
Slavă Ţie pentru descoperirile ce mi le faci în vis ori în stare de veghe; 
Slavă Ţie Celui ce zădărniceşti proiectele noastre nefolositoare; 
Slavă Ţie Celui ce prin suferinţe ne trezeşti din beţia patimilor; 
Slavă Ţie Celui ce în chip salvator smereşti trufia inimii; 
Slavă Ţie, Dumnezeule, în veci! 

(Condacul 11) 

Dincolo de lanţul îngheţat al veacurilor, simt căldura dumnezeieştii Tale 
suflări, aud bătăile inimii Tale. Tu de-acum eşti aproape, sorocul vremurilor a trecut. Văd 
Crucea Ta - ea pentru mine a fost înălţată. în ţărână se aşterne duhul meu înaintea Crucii 
Tale: aici e biruinţa dragostei şi a izbăvirii, aici nu încetează în veci să se înalţe lauda: 
Aliluia! 

(Icosul 11) 



Fericit cel ce va gusta din cina cea de taină în împărăţia Ta, dar încă de aici Tu 
mi-ai oferit Trupul şi Sângele Tău, iar eu, cel mult păcătos, primind Darurile sfinţite, am 
simţit dragostea Ta cea negrăită şi mai presus de fire. 



Slavă Ţie pentru neînchipuita putere de viaţă dătătoare a harului Tău; 

Slavă Ţie Celui ce ai întemeiat Biserica Ta - liman de pace pentru o lume 
zbuciumată; 

Slavă Ţie Celui ce ne faci să renaştem în apele dătătoare de viaţă ale Botezului; 

Slavă Ţie Celui ce întorci neprihănirea crinului imaculat celor ce se 
pocăiesc; 

Slavă Ţie, adânc nesecat al iertării; 

Slavă Ţie pentru potirul vieţii, pentru pâinea veşnicei bucurii; 
Slavă Ţie Celui ce ne-ai ridicat spre cer; 
Slavă Ţie, Dumnezeule, în veci! 



(Condacul 12) 



Am văzut adesea cum se răsfrânge slava Ta pe faţa celor adormiţi pe vecie. 
Ce frumuseţe, câtă bucurie cerească îi strălumina, cât de străvezii si imateriale erau 
trăsăturile lor în biruinţa fericirii şi păcii regăsite; prin tăcere, ei ne chemau la Tine. In 
ceasul sfârşitului, luminează şi sufletul meu, cel care strigă: Aliluia! 

(Icosul 12) 



Cât de săracă este lauda mea înaintea Ta! N-am auzit cântarea heruvimilor, 
hărăzită doar sufletelor alese, dar ştiu cum Te slăveşte întreaga fire. Iarna contemplam în 
liniştea deplină, cum întregul pământ Te ruga în tăcere, înveşmântat în mantie albă, 
strălucind de scânteierea nestematelor de nea. Vedeam cum se bucura de Tine soarele 
răsărind, auzeam corurile păsărilor slavoslovind. Ascultam pădurea tainic fremătând 
pentru Tine, vântul cântând, apele murmurând, alaiurile stelelor propovăduindu-Te în 
mersul lor armonios la sânul imensităţii nesfârşite. Cât de săracă este lauda mea! Natura 
este ascultătoare, eu nu sunt. Dar atât cât trăiesc, văd dragostea Ta, râvnesc să-Ţi 
mulţumesc, să mă rog şi să cânt: 

Slavă Ţie Celui ce ne-ai arătat lumina; 

Slavă Ţie Celui ce ne-ai iubit cu dragoste adâncă, nemărginită şi dumnezeiască; 

Slavă Ţie Celui ce ne-ai binecuvântat prin lumina şi prin cetele îngerilor şi a 
sfinţilor; 

Slavă Ţie, Atotsfmte, Care ne-ai dat împărăţia Ta în poruncile Tale; 
Slavă Ţie, Fiul lui Dumnezeu, început al mântuirii noastre; 
Slavă Ţie, Duhule Sfinte, Soarele de viaţă dătător al veacului viitor; 
Slavă Ţie pentru toate, Treime Dumnezeiască şi Atotmilo stivă! 
Slavă Ţie, Dumnezeule, în veci! 

(Condacul 13) (de 3 ori) 



O, Atotmilostivă şi de viaţă dătătoare Treime, primeşte mulţumirile noastre 
pentru toate darurile Tale şi fa-ne vrednici de binefacerile Tale, ca înmulţind talanţii ce ne- 
au fost încredinţaţi, să intrăm în veşnica bucurie a Domnului nostru, cântând cântarea de 
biruinţă: Aliluia! 

Apoi: 
(Icosul 1) 

Venit-am pe lume prunc slab şi neajutorat, dar îngerul Tău şi-a întins 
luminoasele-i aripi, păzindu-mă din leagăn. De atunci în toate căile mele străluceşte 
dragostea Ta, minune călăuzitoare spre lumina veşniciei. Darurile cele bogate ale Proniei 
Tale minunat s-au arătat din ziua cea dintâi şi până astăzi. Iţi mulţumesc împreună cu toţi 
cei ce Te cunosc şi strig către Tine: 

Slavă Tie Celui ce m-ai adus la viată; 

Slavă Tie Celui ce mi-ai arătat frumuseţea universului; 

Slavă Ţie Celui ce mi-ai descoperit întinderea cerului şi a pământului, ca pe cartea 
veşnicei înţelepciuni; 

Slavă veşniciei Tale în mijlocul acestei lumi trecătoare; 

Slavă Ţie pentru milostivirile Tale cele tainice şi cele vădite; 

Slavă Ţie pentru tot suspinul întristării mele; 

Slavă Ţie pentru tot pasul în viaţă, pentru fiecare clipă de bucurie; 
Slavă Ţie, Dumnezeule, în veci! 



(Condacul 1) 



O, Dumnezeule veşnice şi împărate a toată făptura, Care cu dreapta Ta 
îndreptezi toate căile vieţii omeneşti după judecăţile mântuitoarei Tale Pronii, Iţi 
mulţumim pentru toate binefacerile Tale ştiute şi neştiute, pentru viaţa pământească şi 
pentru cereştile bucurii ale împărăţiei Tale ce va să fie. Nu ne lipsi nicicând de îndurările 
Tale pe noi, cei ce-Ţi cântăm: Slavă Ţie, Dumnezeule, în veci! 

